《和昭明太子钟山解讲诗》
南北朝·刘孝仪

诏乐临东序，时驾出西园。虽穷理游盛，终为尘俗喧。

岂如弘七觉，扬鸾启四门。夜气清箫管，晓阵烁郊原。

山风乱采眊，初晃丽文辕。林开前骑骋，径曲羽旄屯。

烟壁浮青翠，石濑响飞奔。回舆下重阁，降道访真源。

谈空匹泉涌，缀藻迈弦繁。轻生逢遇误，并作辈龙鹓。

顾已同偏爵，何用挹衢樽。

作者简介：南朝梁代文学家。名潜，以字行。刘孝绰弟。刘孝仪(484～550)初为始兴王萧法曹行参军，随同出镇益州，兼记室。后又随晋安王萧纲出镇襄阳。曾出使北魏。累迁尚书左丞，兼御史中丞。历任临海太守、豫章内史。后来侯景叛乱，州郡失陷。大宝元年(550)病逝。